Politiet leder efter to gerningsmænd, der står bag røverisk overfald i Nørresundby.

En mand blev klokken 05 udsat for et røverisk overfald på Løvbakken i Nørresundby. - Manden blev af to ukendte gerningsmænd truet til at udlevere sin mobiltelefon, og vi leder i øjeblikket efter de to mænd i området, siger vagtchef ved Nordjyllands Politi Karsten Højrup Kristensen. Han oplyser, at der ikke er blevet brugt vold i forbindelse med overfaldet, men at der var tale om verbale trusler.